Ljubljana, 5. 9. 2023

***Informacije za fotografe – Stična mladih 2023***

**Za fotografiranje na dogodku 42. Stična mladih, ki bo potekal 16. 9. 2023, se je treba predčasno najaviti na e-naslov** [**tinkara@katoliskamladina.si**](mailto:tinkara@katoliskamladina.si) **(ime, priimek, medijska hiša). Prosimo, da to storite najkasneje do četrtka, 14. 9. 2023, do 15. ure.**

* Za gibanje po prizorišču je potrebna **akreditacija** (prejmete jo na vhodu).
* **Fotografiranje na odru in v zaodrju zunanjim fotografom ni dovoljeno.** Tam bo fotografirala ekipa uradnih fotografov Stične mladih. Do fotografij boste lahko dostopali na platformi Pic-Time, povezava do tam pa bo na [spletni strani sticna.net pod zavihkom Za medije](https://sticna.net/za-medije/).
* Med fotografiranjem v cerkvi in med sv. mašo je potreben spoštljiv odnos do dogajanja in diskretnost.
* Ob uporabi fotografij, pridobljenih na spletni strani, je potreben **pravilen navedek avtorja in lastnika fotografije** (Katoliška mladina). Avtor fotografije je naveden v imenu datoteke in na vodnem žigu fotografije. Nekaj dodatnih navodil najdete spodaj

**Navodila za objavljanje slik, ki so last Katoliške mladine:**

V primeru, da želite objaviti fotografije, ki so last Katoliške mladine, morate spoštovati navodila za objavljanje. V naslednjih točkah so zapisane možnosti uporabe:

1. Objava slike z vodnim žigom: Fotografije Katoliške mladine lahko objavite z žigom Katoliške mladine. Slike so že opremljene z vodnim žigom.
2. Če boste objavili sliko, ki jo boste odrezali, je potrebno pri opisu navesti Katoliško mladino kot lastnika fotografije ter zatem še avtorja fotografije. Primer: *Katoliška mladina | Ime Priimek*
3. V primeru, da se s Katoliško mladino dogovorite, da vam posreduje slike brez vodnega žiga, je potrebno v opis navesti Katoliško mladino kot lastnika fotografije ter zatem še avtorja fotografije. Primer: *Katoliška mladina | Ime Priimek*

Več informacij:

Tinkara Jerkič

odgovorna za odnose z javnostmi pri Katoliški mladini

[tinkara@katoliskamladina.si](mailto:tinkara@katoliskamladina.si)